CELEX: 52014PC0106
Language: da
Date: 2014-02-26
Title: Forslag til RÅDETS AFGØRELSE om den holdning, som skal vedtages på vegne af Den Europæiske Union i Det Blandede Toldsamarbejdsudvalg EU-Kina med hensyn til gensidig anerkendelse af programmet vedrørende autoriserede økonomiske operatører i Den Europæiske Union og programmet vedrørende foranstaltninger til klassificeret forvaltning af virksomheder i Folkerepublikken Kina

|
			
		
		
		52014PC0106
		
			Forslag til RÅDETS AFGØRELSE om den holdning, som skal vedtages på vegne af Den Europæiske Union i Det Blandede Toldsamarbejdsudvalg EU-Kina med hensyn til gensidig anerkendelse af programmet vedrørende autoriserede økonomiske operatører i Den Europæiske Union og programmet vedrørende foranstaltninger til klassificeret forvaltning af virksomheder i Folkerepublikken Kina /* COM/2014/0106 final - 2014/0054 (NLE) */
			
				
		
		
			
			   	BEGRUNDELSE
1.           BAGGRUND FOR FORSLAGET
Den Europæiske Unions lovgivning
(EU-lovgivning) vedrørende autoriserede økonomiske operatører (i det følgende
benævnt "AEO") blev indført ved en ændring af EF-toldkodeksen
(forordning 648/2005 vedtaget i april 2005). Denne AEO-lovgivning
trådte i kraft i januar 2008. Formålet med handelspartnerskabsprogrammer
som AEO-programmet er at give lempelser til pålidelige erhvervsdrivende, som
viser, at de overholder toldreglerne og sikrer deres del af den internationale
forsyningskæde.
Gensidig anerkendelse af
handelspartnerskabsprogrammer øger sikkerheden fra første til sidste led i
forsyningskæden og fremmer samhandelen. Hermed konsolideres på internationalt
plan den tilgang, der blev vedtaget i Verdenstoldorganisationens ramme for
standarder til at sikre og lette global samhandel. Gensidig anerkendelse
imødekommer tillige erhvervslivets ønske om at undgå et stadig stigende antal
krav og at få toldsikkerhedsprocedurerne standardiseret.
Aftalen mellem Det Europæiske Fællesskab og
Folkerepublikken Kinas regering om samarbejde og gensidig administrativ bistand
i toldspørgsmål (i det følgende benævnt "toldsamarbejdsaftalen) der blev
undertegnet den 8. december 2004, tjener som grundlag for
toldforbindelserne mellem EU og Kina. I henhold til toldsamarbejdsaftalen
påtager de respektive toldmyndigheder sig at udvikle toldsamarbejdet for alle
spørgsmål vedrørende anvendelsen af toldlovgivningen. Parterne forpligter sig
navnlig til at udvikle handelsfremmende tiltag på toldområdet og at tage hensyn
til det arbejde, der er gjort i internationale organisationer.
Ved hjælp af gensidig anerkendelse vil EU og
Kina kunne give lempeligere vilkår til erhvervsdrivende, der har investeret i
regeloverholdelse og forsyningskædesikkerhed, og som er blevet certificeret
under deres respektive handelspartnerskabsprogrammer.
I september 2010 anmodede
Toldsamarbejdsudvalget EU-Kina om, at der blev foreslået en køreplan for
gensidig anerkendelse i AEO programmerne. I december 2010 blev denne
køreplan vedtaget på et møde Den Blandede Styringsgruppe for Toldsamarbejde (i
det følgende benævnt "styringsgruppen").
I juni 2011 færdiggjorde
EU-Kina-Arbejdsgruppen om Gensidig Anerkendelse af AEO en dybtgående
sammenligning af EU's AEO-program og Kinas program vedrørende klassificeret
forvaltning af virksomheder. Efter denne dybtgående sammenligning, som både
omfattede skrivebordskontrol og tilsynsbesøg, konkluderede
EU-Kina-Styringsgruppen, at de to programmer kan betragtes som værende
gensidigt forenelige. 
I juni 2012 blev man i
EU-Kina-Toldsamarbejdsudvalget enig om at sætte formelle forhandlinger i gang.
Siden da har der været tre forhandlingsrunder: den første i januar 2013,
den anden i marts 2013 og den tredje i oktober 2013, hvor man nåede
frem til et udkast til afgørelse fra EU-Kina-Toldsamarbejdsudvalget vedrørende
gensidig anerkendelse af AEO.
Gensidig anerkendelse af
handelspartnerskabsprogrammer er en af nøglekomponenterne i den strategiske
ramme for toldsamarbejdet mellem EU og Kina.
2.           RESULTAT AF HØRINGER AF
INTERESSEREDE PARTER OG KONSEKVENSANALYSE
Medlemsstaterne blev hørt inden for rammerne
af Arbejdsgruppen for Toldunionen i Rådet for Den Europæiske Union.
Der er ikke behov for en konsekvensanalyse,
idet EU-Kina-Toldsamarbejdsudvalget implementerer toldsamarbejdsaftalen uden at
ændre på dens indhold.
3.           JURIDISKE ASPEKTER AF
FORSLAGET
Rådet anmodes om at vedtage den holdning, som
EU skal indtage til Toldsamarbejdsudvalgets udkast til afgørelse på grundlag af
artikel 207, stk. 4, første afsnit, sammenholdt med artikel 218,
stk. 9, i traktaten om Den Europæiske Unions funktionsmåde (TEUF).
Retsgrundlaget for Toldsamarbejdsudvalgets
udkast til afgørelse er fastlagt i artikel 21 i toldsamarbejdsaftalen.
Forslaget falder ind under den fælles
handelspolitik, hvor Unionen har enekompetence. Nærhedsprincippet finder derfor
ikke anvendelse.
4.           VIRKNINGER FOR BUDGETTET
Forslaget har ingen umiddelbare konsekvenser
for EU's budget.
2014/0054 (NLE)
Forslag til
RÅDETS AFGØRELSE
om den holdning, som skal vedtages på vegne
af Den Europæiske Union i Det Blandede Toldsamarbejdsudvalg EU-Kina med hensyn
til gensidig anerkendelse af programmet vedrørende autoriserede økonomiske
operatører i Den Europæiske Union og programmet vedrørende foranstaltninger til
klassificeret forvaltning af virksomheder i Folkerepublikken Kina
RÅDET FOR DEN EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 207, stk. 4, første
afsnit, sammenholdt med artikel 218, stk. 9,
under henvisning til forslag fra
Europa-Kommissionen, og
ud fra følgende betragtninger:
(1)       Aftalen mellem Det Europæiske
Fællesskab og Folkerepublikken Kina (Kina) om samarbejde og gensidig
administrativ bistand i toldspørgsmål (i det følgende benævnt
"toldsamarbejdsaftalen") trådte i kraft den 1. april 2005.
(2)       I henhold til artikel 6
toldsamarbejdsaftalen påtager de kontraherende parter sig at udvikle
toldsamarbejdet for alle spørgsmål vedrørende anvendelsen af toldlovgivningen;
de påtager sig også at udvikle handelslempelser inden for toldanliggender.
(3)       Gensidig anerkendelse af
handelspartnerskabsprogrammer, dvs. programmet vedrørende autoriserede
økonomiske operatører i Den Europæiske Union (Unionen) og programmet vedrørende
foranstaltninger til klassificeret forvaltning af virksomheder i Kina øger
forsyningskædesikkerhed og -sikring og fremmer international samhandel ved at
give parterne mulighed for at give fordele til erhvervsdrivende, som har
investeret i regeloverholdelse og sikret deres del af den internationale
forsyningskæde, og som er blevet certificeret under deres respektive
handelspartnerskabsprogrammer.
(4)       Det er derfor hensigtsmæssigt
at indføre gensidig anerkendelse af handelspartnerskabsprogrammerne.
(5)       Den gensidige anerkendelse
skal indføres ved en afgørelse truffet af Det Blandede Toldsamarbejdsudvalg
EU-Kina (Toldsamarbejdsudvalget), der blev nedsat ved artikel 21 i
toldsamarbejdsaftalen.
(6)       Unionen bør derfor indtage
den holdning i Toldsamarbejdsudvalget, der fremgår af vedlagte udkast til
afgørelse —
VEDTAGET
DENNE AFGØRELSE: 
Artikel 1
Den holdning, som Den Europæiske Union skal
indtage i Det Blandede Toldsamarbejdsudvalg, der blev nedsat ved aftalen mellem
Det Europæiske Fællesskab og Folkerepublikken Kina om samarbejde og gensidig
administrativ bistand i toldspørgsmål, baseres på det udkast til afgørelse fra
Det Blandede Toldsamarbejdsudvalg, der er knyttet som bilag til denne afgørelse
Artikel 2
Det Blandede
Toldsamarbejdsudvalgs afgørelse offentliggøres efter vedtagelsen i Den
Europæiske Unions Tidende.
Artikel 3
Denne afgørelse
træder i kraft ved undertegnelsen.
Udfærdiget i Bruxelles, den […].
                                                                       På
Rådets vegne
                                                                       Formand